בס"ד כד סיון תשפ"ג תשובה, באמת 'אומרים העולם' שלא להביא את הילדים מנישואים קודמים, ליום חתונת הוריהם – כשצד אחד אינו ההורה הביולוגי. הסיבה, כי זה מבלבל את הילדים לראות את הוריהם נישאים בשנית, למישהו אחר שאינו אביהם או אימם. (לפי זה במחזיר גרושתו כדאי להביא הילדים לראות בתיקון הבית ותיקון הנזק שנעשה בפירוקו). כששאלתי את הרב אליהו ביטון שליט"א על שאלה זו, אמר לי: כל זה היה נכון בזמנם, אך לצערנו קלקלתנו היא תקנתנו והיום הילדים ראו הכל ובגיל צעיר כל כך, כך שלא נראה שיש תוספת בלבול על הקיים כבר, ולכן יהיה ניתן להקל להביא הילדים לשמוח עם הוריהם ביום חופתם.   בברכת התורה והארץ, כט"ס.